
Grozījumi Plastmasu saturošu izstrādājumu patēriņa samazināšanas likumā
Izdarīt Plastmasu saturošu izstrādājumu patēriņa samazināšanas likumā (Latvijas Vēstnesis, 2021, 107.A nr.) šādus grozījumus:
1. Izteikt 4. panta trešo daļu šādā redakcijā:
· "(3) Šajā pantā noteiktais aizliegums laist tirgū no putu polistirola izgatavotu pārtikas iepakojumu:
· 1) attiecas uz visu veidu putu polistirola materiāliem, kas ražoti atbilstoši polistirola uzpūšanas tehnoloģijai, ieskaitot tādu, kas papildu uzpūšanai izgājis arī citus apstrādes posmus, piemēram, presēšanu (ekstrūziju);
· 2) neattiecas uz tādu dzērienu iepakojumu, šķīvjiem, paciņām un iesaiņojumu, kurā iepakota pārtika un kurā pārtiku individuālam patēriņam iepako ražošanas līnijā, pēc tam nogādājot uz tirdzniecības vietu, kas atrodas ārpus ražotnes vai ražotāja noliktavas."
2. Izslēgt 13. panta 1. punktā vārdus "tostarp publicējot informāciju par vienreizlietojamu plastmasu saturošu izstrādājumu vai plastmasu saturošu zvejas rīku atkritumu pieņemšanas vietām vienotās dalītās atkritumu savākšanas informācijas sistēmā "Šķiro viegli", ievietojot saiti uz to savā tīmekļvietnē".

